**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 31.03.2022, ora 08:00 – 01.04.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 01.04.2022, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 31.03.2022, la ora 12:00, **Atenţionarea Hidrologică nr. 9,** valabilă în intervalul *31.03.2022 ora 22:00 – 04.04.2022 ora 12:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Tisa, Vişeu, Iza, Tur, Someş, Crişul Repede, Crişul Negru, Crişul Alb, Mureş, Timiş, Nera, Cerna, Jiu şi Olt,* cu posibile depăşiri ale **COTELOR DE ATENŢIE,** astfel:

**- COD GALBEN:** ,,*În intervalul 31.03.2022 ora 22:00 – 04.04.2022 ora 12:00 pe râurile din bazinele hidrografice: Tisa – sector aval S.H. Valea Vişeului (intrarea ȋn ţară), Vișeu, Iza, Lăpuș (judeţul Maramureș), Tur (judeţul Satu Mare), Someșul Mare (judeţul Bistrița Năsăud), Someșul Mic – bazin amonte Ac. Gilău (judeţele: Cluj și Bihor), Crişul Repede – bazin amonte S.H. Vadu Crişului (judeţele: Cluj şi Bihor), Crişul Negru (judeţele: Bihor şi Arad), Crişul Alb – bazin amonte S.H. Gurahonţ (judeţele: Hunedoara şi Arad), Mureș – afluenţii aferenți sectorului amonte S.H. Glodeni (judeţele: Harghita şi Mureş), Arieş – bazin amonte S.H. Câmpeni şi afluenţii aferenţi sectorului aval S.H. Câmpeni (judeţele: Alba şi Cluj), Mureş – afluenţii aferenţi sectorului aval S.H. Alba Iulia - amonte S.H. Săvârşin (judeţele: Alba, Hunedoara şi Arad), Timiş – bazin amonte S.H. Lugoj, Nera – bazin superior şi afluenţi bazin mijlociu şi inferior (judeţele: Caraş Severin şi Timiş), Cerna – bazin superior şi afluenţi bazin mijlociu şi inferior (judeţele: Gorj şi Caraş Severin), Jiu – bazin amonte S.H. Rovinari (judeţele: Hunedoara și Gorj), Gilort – bazin superior (judeţul Gorj), Motru – bazin amonte S.H. Broşteni şi afluenţi bazin mijlociu şi inferior (judeţele: Gorj şi Mehedinţi), Olt – afluenţii aferenți sectorului aval S.H. Cornet – amonte Ac. Ioneşti (judeţele: Vâlcea şi Argeş), Olteţ – bazin superior (judeţele: Gorj şi Vâlcea).”*

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARAD, ARGEŞ, BIHOR, BISTRIŢA-NĂSĂUD, CARAŞ-SEVERIN, CLUJ, GORJ, HARGHITA, HUNEDOARA, MARAMUREŞ, MEHEDINŢI, MUREŞ, SATU MARE, TIMIŞ şi VÂLCEA (16 prefecturi) - COD GALBEN*.

**RÂURI**

**Debitele au fost în creștere** datorită precipitațiilor lichide căzute în interval, cedării apei din stratul de zăpadă și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, Jiu, Siret (exceptând bazinul Bârlad), bazinul superior al Oltului, pe cursul superior al Prutului și în general staționare pe celelalte râuri.

Scurgeri importante pe versanți, torenți, pâraie și creșteri semnificative de niveluri și debite s-au produs pe unele râuri mici din bazinele hidrografice: Vișeu, Iza, Someșul Mare și Crișul Repede, ca urmare a precipitațiilor lichide, sub formă de aversă, mai însemnate cantitativ și cedării apei din stratul de zăpadă.

Debitele se situează la valori sub mediile multianuale lunare, cu coeficienţi moduli cuprinşi între 30 – 80%, mai mari (în jurul și peste normalele lunare) pe râurile din bazinele hidrografice: Vișeu, Iza, bazinele superioare ale Turului, Someșului, Someșului Mic, Arieșului, Buzăului, Moldovei şi cursurile superioare şi mijlocii ale Bistriţei și Sucevei şi mai mici (sub 30% din normalele lunare) pe râurile din bazinele hidrografice: Crasna, Barcău, Crișul Alb, Târnava Mare, Bega Veche, Moravița, Nera, Jiu, Tazlău, Putna, Bârlad, Ialomița, bazinul inferior al Oltului, bazinul mijlociu și inferior al Argeșului, afluenţii Prutului și unele râuri din Dobrogea.

Formaţiunile de gheaţă (gheață la maluri) au fost în diminuare şi restrângere, fiind prezente numai pe cursul superior al Bistriţei.

Nivelurile pe râuri la stațiile hidrometrice se situează sub **COTELE DE ATENȚIE**.

Este în vigoare **ATENŢIONAREA HIDROLOGICĂ nr. 9** din 31.03.2022.

**Debitele vor fi în creștere** ca urmare a efectului combinat al precipitațiilor lichide prognozate, cedării apei din stratul de zăpadă și propagării, exceptând râurile din bazinele Bârlad, Prut și cele din Dobrogea, unde vor fi în general staționare.

Datorită precipitaţiilor lichide, însemnate cantitativ, sub formă de averse, prognozate, cedării apei din stratul de zăpadă şi propagării, se pot produce scurgeri importante pe versanţi, torenţi, pâraie, viituri rapide cu efecte de inundaţii locale cu posibile depăşiri ale **COTELOR DE ATENŢIE** pe unele râuri mici din jumătatea de vest a țării.

Formațiunile de gheață (gheață la maluri) existente vor fi în diminuare, restrângere și eliminare.

Rămâne în vigoare **ATENŢIONAREA HIDROLOGICĂ nr. 9** din 31.03.2022.

**DUNĂRE**

**Debitul la intrarea în țară (secțiunea Baziaș) în intervalul 31.03.2022 – 01.04.2022 a fost în creștere, având valoarea de 3500 m3/s**, sub media multianuală a lunii martie (6700 m3/s).

În aval de Porţile de Fier debitele au fost în creștere pe sectorul Gruia – Calafat, în scădere pe sectorul Bechet – Oltenița și relativ staționare pe sectoarele Călărași – Tulcea.

**Debitul la intrarea în țară (secțiunea Baziaș) va fi în creștere (3600 m3/s).**

Pe sectorul aval de Porțile de Fier debitele vor fi în creștere pe sectorul Gruia – Tr. Măgurele și în scădere pe sectorul Zimnicea – Tulcea.

**Alimentări cu apă**

Judeţul Iaşi

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea debitelor la sursa r. Miletin – ac. Hălceni, corespunzător treptei I de aplicare a restricţiilor.

Judeţul Vaslui

Se mențin prevederile din „Planul de restricții si folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

**2.** **Situaţia meteorologică în intervalul 31.03.2022, ora 08:00 –01.04.2022, ora 06:00**

**Administraţia Naţională de Meteorologie** (A.N.M.) a emis în data de 31.03.2022, la ora 10:30, **Atenţionarea Meteorologică nr.28**, conform căreia:

**- INFORMARE METEOROLOGICĂ:** ,,*În intervalul 31 martie, ora 12 - 2 aprilie, ora 21, în cea mai mare parte a țării va ploua mai ales sub formă de aversă, iar în intervale scurte de timp sau prin acumulare se vor înregistra cantități de apă ce vor depăși 20...40 l/mp. Vântul va avea intensificări, cu viteze în general de 45...55 km/h, joi (31 martie) în vestul și sud-estul teritoriului, apoi și în celelalte regiuni. La munte, la altitudini de peste 1700 m, rafalele vor depăși 80 km/h. Vineri (1 aprilie) vremea va deveni instabilă, vor fi descărcări electrice, iar în regiunile sudice posibil și vijelii. Notă: începând de sâmbătă (2 aprilie), vremea se va răci treptat. Din dimineața zilei de duminică (3 aprilie), în jumătatea de nord a teritoriului vor fi și precipitații sub formă de lapoviță și ninsoare, iar la munte va ninge.”*

**- COD GALBEN:** ,,*În intervalul 31 martie, ora 18 - 2 aprilie, ora 21, în jumătatea de vest a Carpaților Meridionali, precum și în Carpații Occidentali și în nordul Carpaților Orientali va ploua însemnat cantitativ și se vor acumula 50...70 l/mp, determinând topirea stratului de zăpadă. Local în Banat și Maramureș cantitățile de apă vor depăși 30...40 l/mp. Temporar vântul va avea intensificări în Dobrogea și în estul Munteniei, cu rafale de 55...65 km/h și izolat peste 70...75 km/h.”*

Această **Atenţionare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) – INFORMARE METEOROLOGICĂ;*

- către prefecturile județelor: *ALBA, ARAD, ARGEŞ, BIHOR, BISTRIŢA-NĂSĂUD, BRĂILA, CARAŞ-SEVERIN, CĂLARAŞI, CLUJ, CONSTANŢA, GORJ, HUNEDOARA, IALOMIŢA, MARAMUREŞ, MEHEDINŢI, MUREŞ, SIBIU, TIMIŞ, TULCEA şi VÂLCEA (20 prefecturi) - COD GALBEN.*

**ÎN ŢARĂ**

Vremea a fost mai caldă în cea mai mare parte a țării, chiar deosebit de caldă în est și sud-est pentru sfârșitul lunii martie. Cerul a fost mai mult noros în jumătatea de vest a teritoriului și a prezentat înnorări temporare în rest. A plouat în Banat, Crișana, Maramureș și Oltenia, pe arii relativ extinse în Transilvania și izolat în Muntenia și Moldova, iar pe creste, trecător, s-au semnalat și precipitații sub formă de lapoviță și ninsoare. Cantitățile de apă au fost mai însemnate și s-au acumulat 10....15 l/mp pe arii restrânse la munte și izolat peste 30 l/mp în nordul Carpaților Orientali și vestul Carpaților Meridionali. Stratul de zăpadă, în diminuare, era prezent în zona montană înaltă și măsura -în platformele staţiilor meteo- până la 187 cm în Munţii Făgăraş, la peste 2000 m altitudine. Vântul a prezentat intensificări la munte, unde rafalele au depășit 90...100 km/h, dar temporar în Banat și Crișana, iar noaptea în Dobrogea cu viteze în general de 60...65 km/h și pe arii mai restrânse și la viteze mai mici și în Transilvania și Muntenia. Temperaturile maxime s-au situat între 10 grade la Sulina și Gura Portiței și 24 de grade la Adjud, Cernavodă, Fetești, Zimnicea, Focșani și Călărași. La ora 06 valorile termice erau cuprinse între 5 grade la Miercurea Ciuc și Pătârlagele și 18 grade la Călărași.

***Observaţii:*** *de ieri de la ora 06, au fost în vigoare 11 mesaje de atenționare cod galben pentru fenomene meteorologice periculoase imediate emise după cum urmează: 4 de către SRPV Timişoara, câte 3 de către SRPV Sibiu și de CNPM pentru Muntenia și o atenționare de către SRPV Craiova.*

**LA BUCUREŞTI**

Vremea a fost deosebit de caldă pentru ultima zi a lunii martie. Cerul a fost temporar noros pe parcursul zilei și variabil noaptea, iar trecător în primele ore ale intervalului, dar și spre finalul acestuia, în unele cartiere a plouat slab. Vântul a suflat slab și moderat (până la 35 km/h). Temperatura maximă, în scădere ușoară față de ziua precedentă a fost de 21 de grade la Afumați și Băneasa și 22 de grade la Filaret, iar la ora 06 se înregistrau 14 grade la Afumați, 15 grade la Filaret și 16 grade la stația Băneasa.

**3. Prognoza meteorologică în intervalul 01.04.2022, ora 09:00 –02.04.2022, ora 09:00**

**ÎN ŢARĂ**

Vremea va deveni în general instabilă. Temporar vor fi înnorări accentuate și va ploua în majoritatea zonelor; vor fi mai ales averse, ce pot avea și caracter torențial, local însoțite de descărcări electrice. În intervale scurte de timp sau prin acumulare, se vor înregistra cantități de apă de peste 20...40 l/mp, cu precădere în zona montană, determinând topirea stratului de zăpadă. Vântul va avea intensificări temporare pe parcursul zilei în cea mai mare parte a țării, cu viteze mai mari în Dobrogea și estul Munteniei, unde rafalele vor depăși 55...65 km/h, dar și pe crestele Carpaților Meridionali cu viteze de peste 80 km/h. În regiunile sudice şi sud-estice vor fi posibile vijelii. La munte, la altitudini foarte mari, în a doua parte a intervalului, trecător vor fi şi ninsori sau lapoviţă. Temperaturile maxime se vor încadra în general între 16 şi 26 de grade, iar cele minime între 4 și 12 grade.

**LA BUCUREŞTI**

Vremea va fi deosebit de caldă și va deveni în general instabilă. Vor fi înnorări temporare, iar din orele amiezii va crește probabilitatea pentru averse, descărcări electrice și intensificări de scurtă durată ale vântului, posibil cu aspect de vijelie. Temperatura maximă se va situa în jurul valorii de 25 de grade, iar cea minimă va fi de 8...10 grade.

**4. Buletin nivometeorologic pentru perioada 31.03.2022, ora 20 – 01.04.2022, ora 20**

**Munţii Făgăraş:** **RISC 3 - ÎNSEMNAT**

La peste 1800 m, precipitațiile predominant sub formă de ploaie și temperaturile în creștere, vor determina umezirea zăpezii și acumularea de apă în partea superioară a stratului, crescând astfel instabilitatea stratului cu rezistență scăzută din partea superioară, care va putea aluneca peste zăpada mai veche din partea inferioară. În zonele adăpostite se mențin depozitele consistente de zăpadă. Se pot declanșa spontan avalanșe de topire, care vor angrena în principal stratul instabil din partea superioară, dar care izolat pot antrena și straturile subiacente. La supraîncărcări oricât de mici, stratul instabil și umezit din partea superioară sau plăcile de vânt rămase în zonele de creastă pot fi dislocate cu ușurință, astfel încât riscul declanșării avalanșelor medii și izolat mari, va fi însemnat (3).

La altitudini mai mici de 1800 m ploile local abundente și temperaturile în creștere, vor umezi puternic stratul de zăpadă, care poate astfel aluneca ușor peste straturile mai dure de la bază sau chiar până la fund, ducând la declanșări spontane de avalanșe de topire de dimensiuni medii. Riscul producerii avalanșelor va fi însemnat (3), fiind amplificat la supraîncărcări și pe pantele înclinate.

**Munţii Bucegi:** **RISC 3 - ÎNSEMNAT**

La peste 1800 m, creșterea temperaturii și precipitațiile moderate cantitativ, predominant sub formă de ploi, vor continua procesul de umezire al zăpezii. Zăpada e instabilă în primii 25-30 cm, care prezintă rezistență și stabilitate scăzute, iar ploile vor duce la acumularea de apă în partea superioară a zăpezii și la creșterea riscului de alunecare a stratului instabil peste cel vechi, ducând la declanșarea spontană de avalanșe de topire, din care unele pot antrena și straturile subiacente. În zonele adăpostite se mențin depozitele consistente de zăpadă. La supraîncărcări oricât de mici, stratul instabil și umezit din partea superioară sau plăcile de vânt rămase în zonele de creastă pot fi dislocate cu ușurință, astfel încât riscul declanșării avalanșelor medii și izolat mari, va fi însemnat (3).

La altitudini mai mici de 1800 m, stratul de zăpadă, umezit în cea mai mare parte, se va umezi suplimentar datorită temperaturilor pozitive și al ploilor, existând riscul declanșării spontane de curgeri și avalanșe de topire, care în cazuri izolate pot să antreneze întreg stratul. Riscul producerii avalanșelor va fi însemnat (3), fiind amplificat în zonele cu depozite mai mari de zăpadă, la supraîncărcări și pe pantele înclinate.

**Munţii Rodnei:** **RISC 3 - ÎNSEMNAT**

Pe fondul temperaturilor pozitive, sunt așteptate cantități importante de precipitații sub formă de ploaie, astfel că umezirea zăpezii va continua în întreg masivul.

La altitudini mai mari de 1800 m, stratul de zăpadă este instabil în primii 20-30 cm, iar supraîncărcarea stratului cu apă va duce la creșterea riscului pentru declanșări spontane de avalanșe, pe pantele favorabile. Pe văi se întâlnesc depozite însemnate de zăpadă. Atât spontan, cât și la supraîncărcări mici, stratul instabil de la suprafață poate aluneca peste cel vechi, ducând astfel la declanșarea de avalanşe de topire de dimensiuni medii și izolat mari, riscul fiind însemnat (3).

Sub 1800 m, stratul de zăpadă, umezit în cea mai mare parte, va continua să se umezească datorită temperaturilor pozitive și al ploilor însemnate cantitativ. Spontan, îndeosebi în zonele cu acumulări mai importante de zăpadă, se pot declanșa avalanșe medii de topire care izolat pot antrena tot stratul, riscul declanșării avalanșelor fiind amplificat la suprasarcini - risc însemnat (3).

**Munţii Parâng-Şureanu:** **RISC 3 - ÎNSEMNAT**

La altitudini de peste 1800 m, stratul instabil de la suprafață se va umezi puternic datorită ploilor însemnate cantitativ și a temperaturilor pozitive, ceea ce va crește riscul unor declanșări spontane de avalanșe de topire, care să angreneze în primul rând primii 20-25 cm, mai instabili, dar și straturile subiacente. Pe văi și în locurile adăpostite, se întâlnesc depozite însemnate de zăpadă. Îndeosebi la supraîncărcări, dar și spontan, prin alunecarea stratului superior umed, se pot declanșa avalanşe de topire de dimensiuni medii și izolat mari, riscul fiind însemnat (3).

Sub 1800 m, stratul de zăpadă este umezit aproape în întregime. Spontan se vor putea declanșa avalanșe de topire de dimensiuni medii, care izolat pot angrena întreg stratul de zăpadă, riscul fiind amplificat la supraîncărcări și pe pantele mai înclinate, îndeosebi din zonele cu depozite mai însemnate de zăpadă - risc însemnat (3).

**Munţii Ţarcu-Godeanu:** **RISC 3 - ÎNSEMNAT**

La peste 1800 m, stratul de zăpadă se va umezi puternic sub influența ploilor însemnate cantitativ și a temperaturilor pozitive, iar surplusul de apă va crește instabilitatea stratului, putând determina astfel alunecarea stratului superior, mai instabil, peste cel vechi și compact. Pe văi sunt prezente depozite mai însemnate de zăpadă. Spontan se pot declanșa avalanșe de topire, ce vor angrena în primul rând stratul mai instabil din partea superioară, de grosimi variabile, iar în cazuri izolate și straturile subiacente mai vechi, riscul fiind amplificat la supraîncărcări și pe pantele mai înclinate - risc însemnat (3).

La altitudini mai mici de 1800 m zăpada, care este umezită în cea mai mare parte, va continua să se umezească datorită temperaturilor pozitive și al ploilor însemnate, existând riscul declanșării spontane de avalanșe de topire, care pot disloca stratul de zăpadă până la bază. Riscul declanșării avalanșelor va fi amplificat la supraîncărcări și pe pantele înclinate, fiind însemnat (3).

**Munţii Călimani-Bistriţei-Ceahlău:** **RISC 3 - ÎNSEMNAT**

La peste 1800 m, temperaturile diurne pozitive și ploile vor favoriza umezirea suplimentară a stratului de zăpadă în partea superioară, îndeosebi pe versanții vestici, acolo unde cantitățile de apă vor fi mai mari. În zonele adăpostite, se întâlnesc depozite mai vechi și însemnate de zăpadă. În profunzime, stratul vechi este în general consolidat. La supraîncărcări mici, dar și spontan, stratul instabil și umezit de la suprafață poate aluneca peste cel vechi, ducând astfel la declanșarea de avalanşe de topire de dimensiuni medii și izolat mari, riscul fiind însemnat (3).

Sub 1800 m altitudine, zăpada este în general umezită, iar procesul va fi accentuat în următoarele 24 de ore. În zonele adăpostite mai sunt depozite însemnate de zăpadă. Riscul declanșării avalanșelor spontane de topire, ce pot avea dimensiuni medii și care izolat pot angrena întregul strat de zăpadă va fi însemnat (3), fiind amplificat la supraîncărcări și pe pantele mai înclinate, cu depozite mai consistente de zăpadă.

**Munţii Vlădeasa-Muntele Mare:** **RISC 2 – MODERAT**

Stratul de zăpadă a scăzut considerabil, aceasta fiind umezită în cea mai mare parte. Pe unele văi se regăsesc depozite mai însemnate de zăpadă. Ploile însemnate cantitativ și temperaturile ridicate vor umezi suplimentar zăpada, care va putea aluneca cu ușurință peste straturile mai dure din partea inferioară. Spontan se vor putea declanșa avalanșe de topire, care pot angrena izolat întreg stratul în zonele puternic umezite și pe pantele mai înclinate, riscul declanșării avalanșelor fiind amplificat la supraîncărcări, mai ales pe văile cu depozite mai mari de zăpadă - risc moderat (2).

**Evoluția vremii în ultimele 48 de ore:**

Vremea a fost caldă pentru această perioadă. Cerul a fost temporar noros. Local în Carpații Occidentali și în vestul celor Meridionali s-au semnalat averse moderate de ploaie. Vântul s-a intensificat treptat din sector sud-vestic și sudic, cu rafale ce au atins și depășit 70-80 km/h în zonele înalte din Carpații Meridionali. Trecător s-a semnalat ceață pe creste. Stratul de zăpadă a continuat să scadă în toate masivele, mai accentuat la altitudini joase, cu până la 8 cm la Semenic.

**Grosimea stratului de zăpadă în 31.03.2022, ora 14:**

**Carpaţii Meridionali:** 192 cm la Bâlea-Lac, 174 cm la Vf. Omu, 125 cm Vf. Țarcu, 46 cm la Păltiniș, 41 cm la Cuntu, 24 cm la Parâng, 14 cm la Sinaia 1500, 11 cm la Predeal, 4 cm la Fundata;

**Carpaţii Orientali:** 123 cm la Lăcăuți, 88 cm la Vf. Călimani, 87 cm la Ceahlău-Toaca, 56 cm la Bucin, 36 cm la Vf. Iezer, 17 cm la Penteleu;

**Carpaţii Occidentali:** 48 cm la Stâna de Vale, 32 cm la Semenic, 13 cm la Vf. Vlădeasa 1800, petice la Roșia Montană și Băișoara.

**Prognoza vremii în intervalul 31.03.2022 ora 20 - 01.04.2022 ora 20:**

Vremea va fi instabilă și caldă pentru această perioadă. Cerul va fi mai mult noros. Pe arii relativ extinse în vestul Carpaților Meridionali, în cei Occidentali și în nordul celor Orientali se vor semnala averse de ploaie, însoțite și de descărcări electrice, cantitățile de apă depășind local 15-20 l/mp și izolat 30-35 l/mp, favorizând topirea accelerată a zăpezii și scăderea semnificativă a stratului de zăpadă. În restul masivelor, aversele de ploaie vor fi locale, iar cantitățile moderate, putând depăși izolat 10-15 l/mp. Pe creste, trecător, precipitațiile vor fi și sub formă de lapoviță. Vântul va sufla moderat la tare din sector sudic și sud-vestic, cu rafale de 70-90 km/h pe creste, îndeosebi pe cele din Carpații Meridionali.

**Temperaturi prognozate în intervalul 31.03.2022 ora 20 - 01.04.2022 ora 20:**

**Peste 1800 m:** temperaturi minime: -2 la 3 gr.C; temperaturi maxime: 1 la 6 gr.C;

**Sub 1800 m:** temperaturi minime: 1 la 5 gr.C; temperaturi maxime: 6 la 12 gr.C.

**Vânt la peste 2000 m:** din sector sudic și sud-vestic, cu intensificări de 80-90 km/h.

**Izoterma de 0 grade:** între 2300-2600 m în majoritatea masivelor.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

***Administrația Națională Apele Române, Agenţia pentru Protecţia Mediului Alba*** şi ***Garda Naţională de Mediu - Comisariatul Județean Alba*** revin cu informaţii despre poluarea accidentală cu combustibil (motorină) a apei pârâului Heveş şi a râului Târnava Mică, care s-a produs în data de 30.03.2022, la ora 14.00, în zona localității Iclod, comuna Sâncel, judeţul Alba. Poluarea a fost anunțată de un localnic, la numărul de urgență 112. Personalul de specialitate din cadrul S.G.A. Alba s-a deplasat pe teren, unde a constatat că sursa poluării este SC Speranţa EL SRL, având sediu social în localitatea Cetatea de Baltă, societate care dispune de un rezervor de carburanţi din care au fost înregistrate pierderi. Nu se cunoaşte din ce cauză s-au produs scurgerile de combustibil, care au ajuns în pârâul Heveş şi prin intermediul acestuia în râul Târnava Mică. S-a intervenit cu baraje absorbante. Au fost recoltate probe de apă. La ora la care s-a ajuns la faţa locului scurgerea de combustibil din rezervor era oprită.

***Administrația Națională Apele Române*** şi ***Garda Naţională de Mediu - Comisariatul Județean Olt*** informează că în data de 31.03.2022, la ora 10:50, a fost semnalată mortalitate piscicolă pe pârâul Bălăşiţa, în zona localităţii Balş, judeţul Olt. Personalul S.G.A. Olt s-a deplasat la faţa locului şi a constatat următoarele aspecte:

- pe cursul pârâului s-a constatat existenţa unor deşeuri (zgură, cenuşă de aluminiu) pe o suprafaţă de aproximativ 50 mp, pe luciul apei şi pe ambele maluri;

- pe suprafaţa apei s-au observat cantităţi nesemnificate de puiet de peşte mort;

- firma poluatoare S.C. Roy Alloy Product S.R.L. acţionează pentru îndepărtarea deşeurilor cu un autocamion şi un buldoexcavator.

S.G.A. Olt a intervenit cu un buldoexcavator şi 6 angajaţi pentru crearea unui baraj de pământ pentru colectarea poluantului. S-au prelevat probe de apă şi de peşte.

S-a încheiat o notă de constatare, nr. 3068/31.03.2022, impunându-se ecologizarea luciului de apă şi a malurilor.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 30.03.2022, în cadrul Reţelei Naţionale de Monitorizare, nu au fost înregistrate depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon). **A fost înregistrată depășirea valorii limită zilnice pentru indicatorul particule în suspensie PM10 la stațiile: B-1, B-2, B-3, B-4, B-5, B-6, B-7, B-8, GL-4, MS-2, BV-6, AB-1, AG-6, AG-2, TR-3, TR-5, CL-3, IS-1, IS-2, IS-3, IS-4, IS-5, IS-6, NT-2, NT-3, VS-1, GJ-2, MH-1, CJ-1, CJ-2, CJ-3, CJ-5, CS-5**. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

***Agenţia pentru Protecţia Mediului Timiş*** informează despre producerea, în data de 31.03.2022, fenomenului de spulberare a zgurii şi cenuşii pe compartimentul 1 de la depozitul de zgură şi cenuşă din localitatea Utvin, judeţul Timiş, din cauza vântului. S-a luat măsura de umectare a zonei de către operatorul depozitului. Staţiile din cadrul RNMCA nu au înregistrat depăşiri. Spulberările de la depozitul de zgură şi cenuşă din localitatea Utvin au încetat la ora 18:00.

***Agenţia pentru Protecţia Mediului Timiş*** informează despre producerea, în data de 30.03.2022, la ora 09:40, unei poluări accidentale a aerului, cu o cantitate de aproximativ 4000 mc de gaze, în zona localităţii Lovrin, judeţul Timiş, din cauza unei avarii la colectorul de distribuţie gaze LTS Calacea – Sânnicolau Mare, care aparţine operatorului Expert Petroleum. S-a izolat tronsonul de colector avariat şi s-a remediat prin montarea unei şarniere.

1. **În domeniul solului şi vegetaţiei**

***Garda Naţională de Mediu - Comisariatul Județean Iaşi*** informează despre izbucnirea, în data de 31.03.2022, la ora 20:44, unui incendiu de vegetaţie în zona lacului Ciurbeşti, localitatea Dumbrava, comuna Ciurea, judeţul Iaşi. Zona face parte din aria de protecție specială avifaunistică (SPA) Lacul Ciurbești-Fânațele Bârca. La faţa locului s-a deplasat personalul din cadrul G.N.M. C.J. Iaşi, I.S.U. Iaşi şi A.B.A. Prut Bârlad. Se va reveni cu informaţii.

***Administrația Rezervației Biosferei Delta Dunării*** informează despre producerea, în data de 30.03.2022, unui incendiu de stuf şi papură, în zona grindului Ivancea, județul Tulcea. Incendiul s-a stins de la sine în data de 31.03.2022, în jurul orei 09:00. A fost afectată o suprafaţă de circa 70 ha. Nu s-au observat mortalităţi la păsări sau mamifere sălbatice.

***Garda Forestieră Brașov*** informează despre producerea, în data de 28.03.2022, ora 16:00, unui incendiu care a afectat 2,0 ha litieră pe raza O.S. Mediaș, localitatea Mighindoala, judeţul Sibiu. Incendiul a fost stins în aceeași zi, la ora 23:00, prin intervenția a 5 silvicultori, 6 pompieri și 4 cetățeni. Cauza: incendierea vegetației limitrofe fondului forestier.

***Garda Forestieră Brașov*** informează despre producerea, în data de 28.03.2022, ora 18:00, unui incendiu care a afectat 0,62 ha litieră pe raza O.S. Mediaș, localitatea Boarta, judeţul Sibiu. Incendiul a fost stins în data de 29.03.2022, ora 01:00, prin intervenția a 13 silvicultori, 4 pompieri și 2 cetățeni. Cauza: incendierea vegetației limitrofe fondului forestier.

***Garda Forestieră Brașov*** informează despre producerea, în data de 29.03.2022, ora 14:00, unui incendiu care a afectat 0,7 ha litieră pe raza O.S. Mediaș, localitatea Moşna, judeţul Sibiu. Incendiul a fost stins în aceeași zi, la ora 20:00, prin intervenția a 4 silvicultori, 4 pompieri și 10 cetățeni. Cauza: incendierea vegetației limitrofe fondului forestier.

***Garda Forestieră Brașov*** informează despre producerea, în data de 30.03.2022, ora 12:59, unui incendiu care a afectat 4,0 ha litieră pe raza O.S. Târnăveni, judeţul Mureş. Incendiul a fost stins în aceeași zi, la ora 15:00, prin intervenția a 2 silvicultori, 6 pompieri și 2 cetățeni. Cauza: incendierea vegetației limitrofe fondului forestier.

***Garda Forestieră Brașov*** informează despre producerea, în data de 29.03.2022, ora 19:30, unui incendiu care a afectat 1,3 ha litieră pe raza O.S. Ghindari, judeţul Mureş. Incendiul a fost stins în aceeași zi, la ora 23:00, prin intervenția a 5 silvicultori şi 11 pompieri. Cauza: incendierea vegetației limitrofe fondului forestier.

***Garda Forestieră Brașov*** informează despre producerea, în data de 29.03.2022, ora 16:00, unui incendiu care a afectat 10 ha litieră pe raza O.S. Agnita, localitatea Pelişor, judeţul Sibiu. Incendiul a fost stins în aceeași zi, la ora 22:00, prin intervenția a 4 silvicultori, 6 pompieri și 8 cetățeni. Cauza: incendierea vegetației limitrofe fondului forestier.

***Garda Forestieră Brașov*** informează despre producerea, în data de 30.03.2022, ora 07:00, unui incendiu care a afectat 1,1 ha litieră pe raza O.S. Dumbrăveni, localitatea Mălâncrav, judeţul Sibiu. Incendiul a fost stins în aceeași zi, la ora 10:30, prin intervenția a 2 silvicultori și 6 cetățeni. Cauza: incendierea vegetației limitrofe fondului forestier.

***Garda Forestieră Brașov*** informează despre producerea, în data de 29.03.2022, ora 10:00, unui incendiu care a afectat 6,5 ha litieră pe raza O.S. Dumbrăveni, localitatea Biertan, judeţul Sibiu. Incendiul a fost stins în aceeași zi, la ora 21:30, prin intervenția a 4 silvicultori și 8 cetățeni. Cauza: foc deschis, lăsat nesupravegheat.

***Garda Forestieră Brașov*** informează despre producerea, în data de 30.03.2022, ora 15:00, unui incendiu care a afectat 6,0 ha litieră pe raza O.S. Tălişoara, localitatea Araci, judeţul Covasna. Incendiul a fost stins în aceeași zi, la ora 18:45, prin intervenția a 8 silvicultori și 4 pompieri. Cauza: foc deschis, lăsat nesupravegheat.

***Garda Forestieră Brașov*** informează despre producerea, în data de 30.03.2022, ora 13:00, unui incendiu care a afectat 0,5 ha litieră pe raza O.S. Luduş, localitatea Bichiş, judeţul Mureş. Incendiul a fost stins în aceeași zi, la ora 15:00, prin intervenția a 7 silvicultori și 21 cetăţeni. Cauza: foc deschis, lăsat nesupravegheat.

***Garda Forestieră Râmnicu Vâlcea*** informează despre producerea, în data de 22.03.2022, ora 12:00, unui incendiu care a afectat 92 ha litieră pe raza O.S. Motru, localitatea Negomir, judeţul Gorj. Incendiul a fost stins în aceeași zi, la ora 23:40, prin intervenția a 2 silvicultori, 17 pompieri și 8 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 23.03.2022, ora 08:00, unui incendiu care a afectat 10,36 ha litieră pe raza O.S. Motru, localitatea Samarineşti, judeţul Gorj. Incendiul a fost stins în aceeași zi, la ora 23:40, prin intervenția a 1 silvicultori, 5 pompieri și 1 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 28.03.2022, ora 13:00, unui incendiu care a afectat 16,6 ha litieră pe raza O.S. Cărbuneşti, localitatea Scoarţa, judeţul Gorj. Incendiul a fost stins în aceeași zi, la ora 20:00, prin intervenția a 2 silvicultori și 14 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 28.03.2022, ora 16:00, unui incendiu care a afectat 3,0 ha litieră pe raza O.S. Cărbuneşti, localitatea Tg. Cărbuneşti, judeţul Gorj. Incendiul a fost stins în aceeași zi, la ora 19:00, prin intervenția a 2 silvicultori, 4 pompieri și 20 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 27.03.2022, ora 17:00, unui incendiu care a afectat 3,0 ha litieră pe raza O.S. Cărbuneşti, localitatea Tg. Cărbuneşti, judeţul Gorj. Incendiul a fost stins în data de 28.03.2022, la ora 19:30, prin intervenția a 2 silvicultori și 3 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 25.03.2022, ora 18:30, unui incendiu care a afectat 150,24 ha litieră pe raza O.S. Cărbuneşti, localitatea Licurici, judeţul Gorj. Incendiul a fost stins în data de 28.03.2022, la ora 12:30, prin intervenția a 2 silvicultori, 4 pompieri și 7 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 28.03.2022, ora 19:30, unui incendiu care a afectat 7,0 ha litieră pe raza O.S. Cărbuneşti, localitatea Săuleşti, judeţul Gorj. Incendiul a fost stins în aceeași zi, la ora 22:30, prin intervenția a 2 silvicultori și 8 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 26.03.2022, unui incendiu care a afectat 96,5 ha litieră pe raza O.S. Cărbuneşti, localitatea Jupineşti, judeţul Gorj. Incendiul a fost stins în data de 30.03.2022, la ora 18:00, prin intervenția a 1 silvicultori și 4 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 29.03.2022, ora 16:30, unui incendiu care a afectat 0,7 ha litieră pe raza O.S. Cărbuneşti, localitatea Vladimir, judeţul Gorj. Incendiul a fost stins în aceeași zi, la ora 20:30, prin intervenția a 2 silvicultori și 7 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 25.03.2022, ora 19:00, unui incendiu care a afectat 333 ha litieră pe raza O.S. Cărbuneşti, localitatea Vladimir, judeţul Gorj. Incendiul a fost stins în data de 29.03.2022, la ora 20:00, prin intervenția a 2 silvicultori, 8 pompieri și 4 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 28.03.2022, ora 09:00, unui incendiu care a afectat 45,77 ha litieră pe raza O.S. Cărbuneşti, localitatea Licurici, judeţul Gorj. Incendiul a fost stins în data de 29.03.2022, la ora 14:30, prin intervenția a 1 silvicultori și 3 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 28.03.2022, ora 16:30, unui incendiu care a afectat 17,9 ha litieră pe raza O.S. Cărbuneşti, localitatea Licurici, judeţul Gorj. Incendiul a fost stins în data de 29.03.2022, la ora 11:30, prin intervenția a 1 silvicultori și 5 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 28.03.2022, ora 14:00, unui incendiu care a afectat 17 ha litieră pe raza O.S. Cărbuneşti, localitatea Scoarţa, judeţul Gorj. Incendiul a fost stins în data de 29.03.2022, la ora 19:00, prin intervenția a 2 silvicultori și 16 cetățeni. Cauza: incendierea vegetației limitrofe fondului forestier.

***Garda Forestieră Râmnicu Vâlcea*** informează despre producerea, în data de 28.03.2022, ora 19:00, unui incendiu care a afectat 45 ha litieră pe raza O.S. Cărbuneşti, localitatea Jupineşti, judeţul Gorj. Incendiul a fost stins în data de 29.03.2022, la ora 19:00, prin intervenția a 1 silvicultori și 10 cetățeni. Cauza: incendierea vegetației limitrofe fondului forestier.

***Direcţia Silvică Mehedinţi*** informează despre producerea, în data de 30.03.2022, ora 18:00, unui incendiu care a afectat 3,0 ha litieră pe raza O.S. Baia de Aramă, localitatea Mărăşeşti, judeţul Mehedinţi. Incendiul a fost stins în data de 31.03.2022, la ora 09:00, prin intervenția a 15 silvicultori, 7 pompieri și 15 cetățeni. Cauza: incendierea vegetației limitrofe fondului forestier.

***Direcţia Silvică Olt*** informează despre producerea, în data de 30.03.2022, ora 15:00, unui incendiu care a afectat 0,5 ha litieră pe raza O.S. Caracal, localitatea Fărcaşele, judeţul Olt. Incendiul a fost stins în aceeași zi, la ora 17:00, prin intervenția a 4 silvicultori, 9 pompieri și 4 cetățeni. Cauza: incendierea vegetației limitrofe fondului forestier.

***Direcţia Silvică Dolj*** informează despre producerea, în data de 30.03.2022, ora 18:00, unui incendiu care a afectat 0,3 ha litieră pe raza O.S. Filiaşi, localitatea Almăjel, judeţul Dolj. Incendiul a fost stins în aceeași zi, la ora 21:00, prin intervenția a 1 silvicultori şi 4 pompieri. Cauza: incendierea vegetației limitrofe fondului forestier.

***Direcţia Silvică Dolj*** informează despre producerea, în data de 30.03.2022, ora 16:30, unui incendiu care a afectat 0,1 ha litieră pe raza O.S. Filiaşi, localitatea Ţiu, judeţul Dolj. Incendiul a fost stins în aceeași zi, la ora 17:10, prin intervenția a 1 silvicultori şi 5 cetăţeni. Cauza: incendierea vegetației limitrofe fondului forestier.

***Direcţia Silvică Dolj*** informează despre producerea, în data de 30.03.2022, ora 16:20, unui incendiu care a afectat 35 ha litieră pe raza O.S. Amaradia, localitatea Goieşti, judeţul Dolj. Incendiul a fost stins în aceeași zi, la ora 21:00, prin intervenția a 4 silvicultori, 10 pompieri şi 8 cetăţeni. Cauza: necunoscută.

***Garda Forestieră Focşani*** informează despre producerea, în data de 30.03.2022, ora 11:00, unui incendiu care a afectat 0,1 ha litieră, localitatea Vizantea-Livezi, judeţul Vrancea. Incendiul a fost stins în aceeași zi, la ora 17:00, prin intervenția a 8 silvicultori şi 14 pompieri. Cauza: necunoscută.

***Garda Forestieră Ploieşti*** informează despre producerea, în data de 28.03.2022, ora 19:50, unui incendiu care a afectat 1,5 ha litieră pe raza O.S. Verbila, localitatea Malu Roşu, judeţul Prahova. Incendiul a fost stins în aceeași zi, la ora 22:00, prin intervenția a 4 silvicultori și 4 cetățeni. Cauza: incendierea vegetației limitrofe fondului forestier.

***Garda Forestieră Timişoara*** informează despre producerea, în data de 30.03.2022, ora 18:20, unui incendiu care a afectat 0,5 ha litieră pe raza O.S. Cosava, localitatea Curtea, judeţul Timiş. Incendiul a fost stins în data de 30.03.2022, la ora 19:45, prin intervenția a 5 silvicultori, 4 pompieri și 8 cetățeni. Cauza: incendierea vegetației limitrofe fondului forestier.

***Garda Forestieră Timişoara*** informează despre producerea, în data de 30.03.2022, ora 20:00, unui incendiu care a afectat 4,9 ha litieră pe raza O.S. Stejarul, localitatea Bogda, judeţul Timiş. Incendiul a fost stins în data de 31.03.2022, la ora 01:30, prin intervenția a 4 silvicultori, 3 pompieri și 10 cetățeni. Cauza: necunoscută.

***Garda Forestieră Timişoara*** informează despre producerea, în data de 30.03.2022, ora 13:30, unui incendiu care a afectat 2,48 ha litieră pe raza O.S. Retezat, localitatea Densuş, judeţul Hunedoara. Incendiul a fost stins în data de 30.03.2022, la ora 16:00, prin intervenția a 15 silvicultori. Cauza: incendierea vegetației limitrofe fondului forestier.

***Garda Forestieră Timişoara*** informează despre producerea, în data de 26.03.2022, ora 11:00, unui incendiu care a afectat 65,2 ha litieră pe raza O.S. Ilia, localitatea Gurasada, judeţul Hunedoara. Incendiul a fost stins în data de 29.03.2022, la ora 19:00, prin intervenția a 7 silvicultori, 5 pompieri și 2 cetățeni. Cauza: incendierea vegetației limitrofe fondului forestier.

***Garda Forestieră Timişoara*** informează despre producerea, în data de 26.03.2022, ora 11:00, unui incendiu care a afectat 40,9 ha litieră pe raza O.S. Ilia, localitatea Gurasada, judeţul Hunedoara. Incendiul a fost stins în data de 29.03.2022, la ora 19:00, prin intervenția a 2 silvicultori, 3 pompieri și 3 cetățeni. Cauza: incendierea vegetației limitrofe fondului forestier.

***Garda Forestieră Timişoara*** informează despre producerea, în data de 27.03.2022, ora 13:50, unui incendiu care a afectat 95,5 ha litieră pe raza O.S. Brad, localitatea Tomeşti, judeţul Hunedoara. Incendiul a fost stins în data de 30.03.2022, la ora 18:40, prin intervenția a 14 silvicultori, 8 pompieri și 2 cetățeni. Cauza: incendierea vegetației limitrofe fondului forestier.

***Garda Forestieră Timişoara*** informează despre producerea, în data de 30.03.2022, ora 09:00, unui incendiu care a afectat 1,0 ha litieră pe raza O.S. Moldova Nouă, localitatea Coronini, judeţul Caraş Severin. Incendiul a fost stins în data de 30.03.2022, la ora 11:30, prin intervenția a 5 silvicultori și 5 cetățeni. Cauza: necunoscută.

***Garda Forestieră Timişoara*** informează despre producerea, în data de 30.03.2022, ora 15:00, unui incendiu care a afectat 1,0 ha litieră pe raza O.S. Moldova Nouă, localitatea Sicheviţa, judeţul Caraş Severin. Incendiul a fost stins în data de 30.03.2022, la ora 19:00, prin intervenția a 5 silvicultori și 5 cetățeni. Cauza: necunoscută.

***Garda Forestieră Timişoara*** informează despre producerea, în data de 27.03.2022, ora 13:00, unui incendiu care a afectat 254,5 ha litieră pe raza O.S. Banatul Montan R.A., localitatea Lăpuşnicu Mare, judeţul Caraş Severin. Incendiul a fost stins în data de 30.03.2022, la ora 21:30, prin intervenția a 5 silvicultori, 8 pompieri și 5 cetățeni. Cauza: necunoscută.

***Garda Forestieră Timişoara*** informează despre producerea, în data de 26.03.2022, ora 16:45, unui incendiu care a afectat 80,3 ha litieră pe raza O.S. Banatul Montan R.A., localitatea Coronini, judeţul Caraş Severin. Incendiul a fost stins în data de 29.03.2022, la ora 21:30, prin intervenția a 9 silvicultori şi 5 pompieri. Cauza: necunoscută.

***Garda Forestieră Timişoara*** informează despre producerea, în data de 29.03.2022, ora 14:00, unui incendiu care a afectat 8,5 ha litieră pe raza O.S. Banatul Montan R.A., localitatea Reşiţa, judeţul Caraş Severin. Incendiul a fost stins în data de 29.03.2022, la ora 21:00, prin intervenția a 8 silvicultori şi 4 pompieri. Cauza: necunoscută.

***Garda Forestieră Timişoara*** informează despre producerea, în data de 30.03.2022, ora 16:00, unui incendiu care a afectat 1,0 ha litieră pe raza O.S. Banatul Montan R.A., localitatea Slatina-Timiş, judeţul Caraş Severin. Incendiul a fost stins în data de 30.03.2022, la ora 21:30, prin intervenția a 3 silvicultori. Cauza: necunoscută.

***Garda Forestieră Timişoara*** informează despre producerea, în data de 26.03.2022, ora 16:45, unui incendiu care a afectat 170,3 ha litieră pe raza O.S. Banatul Montan R.A., localitatea Ticvaniu Mare, judeţul Caraş Severin. Incendiul a fost stins în data de 30.03.2022, la ora 21:30, prin intervenția a 5 silvicultori şi 5 pompieri. Cauza: necunoscută.

***Garda Forestieră Timişoara*** informează despre producerea, în data de 30.03.2022, ora 08:30, unui incendiu care a afectat 9,0 ha litieră pe raza O.S. Simeria, localitatea Certeju de Sus, judeţul Hunedoara. Incendiul a fost stins în data de 31.03.2022, la ora 09:30, prin intervenția a 6 silvicultori și 7 cetățeni. Cauza: incendierea vegetației limitrofe fondului forestier.

***Garda Forestieră Timişoara*** informează despre producerea, în data de 29.03.2022, ora 11:30, unui incendiu care a afectat 30,0 ha litieră pe raza O.S. Simeria, localitatea Cârjiţi, judeţul Hunedoara. Incendiul a fost stins în data de 31.03.2022, la ora 08:30, prin intervenția a 6 silvicultori, 5 pompieri și 7 cetățeni. Cauza: incendierea vegetației limitrofe fondului forestier.

***Garda Forestieră Timişoara*** informează despre producerea, în data de 28.03.2022, ora 10:15, unui incendiu care a afectat 25,0 ha litieră pe raza O.S. Simeria, localitatea Băiţa, judeţul Hunedoara. Incendiul a fost stins în data de 31.03.2022, la ora 06:30, prin intervenția a 12 silvicultori, 3 pompieri și 3 cetățeni. Cauza: incendierea vegetației limitrofe fondului forestier.

***Garda Forestieră Suceava*** informează despre producerea, în data de 30.03.2022, ora 18:00, unui incendiu care a afectat 1,0 ha litieră pe raza O.S. Traian, localitatea Traian, judeţul Bacău. Incendiul a fost stins în data de 31.03.2022, la ora 03:20, prin intervenția a 4 silvicultori, 27 pompieri și 14 cetățeni. Cauza: incendierea vegetației limitrofe fondului forestier.

***Garda Forestieră Suceava*** informează despre producerea, în data de 30.03.2022, ora 12:50, unui incendiu care a afectat 6,0 ha litieră pe raza O.S. Traian, localitatea Traian, judeţul Bacău. Incendiul a fost stins în data de 31.03.2022, la ora 03:20, prin intervenția a 4 silvicultori, 35 pompieri și 14 cetățeni. Cauza: incendierea vegetației limitrofe fondului forestier.

***Ocolul Silvic Privat Odorheiu Secuiesc*** informează despre producerea, în data de 29.03.2022, ora 18:30, unui incendiu care a afectat 0,25 ha litieră în zona localităţii Dobeni, judeţul Harghita. Incendiul a fost stins în aceeași zi, la ora 23:30, prin intervenția a 1 silvicultori, 8 pompieri și 20 cetățeni. Cauza: foc deschis, lăsat nesupravegheat.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 30.03.2022-31.03.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.